Document ID: 32008R0464

KOMMISSIONENS FORORDNING (EF) Nr. 464/2008
af 28. maj 2008
om fastsættelse af det supplerende beløb, der skal udbetales for produktionsåret 2007/08 for tomater i Bulgarien i henhold til forordning (EF) nr. 104/2007
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse,
under henvisning til Kommissionens forordning (EF) nr. 104/2007 af 2. februar 2007 om fastsættelse for produktionsåret 2007/08 af støtten for tomater bestemt til forarbejdning (1), særlig artikel 2, stk. 2, og
ud fra følgende betragtninger:
(1)
Ifølge de oplysninger, som medlemsstaterne har meddelt i henhold til artikel 39, stk. 2, i Kommissionens forordning (EF) nr. 1535/2003 af 29. august 2003 om gennemførelsesbestemmelser til Rådets forordning (EF) nr. 2201/96 for så vidt angår støtteordningen for forarbejdede frugter og grøntsager (2), overstiger de mængder tomater, der er forarbejdet med støtte for produktionsåret 2006/07, EF-tærsklen med 11,8 %. Det er derfor vigtigt, at der efter produktionsåret 2007/08 udbetales et supplerende beløb i de medlemsstater, der tiltrådte Den Europæiske Union den 1. januar 2007, og hvis nationale tærskel ikke er blevet overskredet eller er blevet overskredet med mindre end 25 %.
(2)
For produktionsåret 2007/08 er Bulgariens nationale tærskel ikke blevet overskredet. Derfor bør der i denne medlemsstat udbetales et samlet supplerende beløb på 8,62 EUR/t.
(3)
Producenterne i Rumænien har for produktionsåret 2007/08 ikke indgivet ansøgninger om støtte for tomater bestemt til forarbejdning. I denne medlemsstat bør der derfor ikke udbetales et supplerende beløb for nævnte produktionsår -
UDSTEDT FØLGENDE FORORDNING:
Artikel 1
Efter produktionsåret 2007/08 udbetales der i henhold til artikel 2, stk. 2, i forordning (EF) nr. 104/2007 et supplerende beløb i Bulgarien på 8,62 EUR/t for tomater bestemt til forarbejdning.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 28. maj 2008.

Labels: 17
19
5
3
18